Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 370

4. A foglalkozás gyakorlása során előforduló legfontosabb feladatcsoportok, feladatok Ismeri és át tudja tekinteni azt a logisztikai rendszert, melyben a megbízást teljesítenie kell Gyűjti és elemzi a fuvarozási, szállítmányozási, raktározási, kikötői és egyéb díjszabásokat, aktuális díjakat és egyéb információkat a logisztikai rendszer résztvevői részéről. Előkészíti a logisztikai rendszer részét képező szállítmányozókkal, fuvarozókkal és egyéb vállalkozókkal folytatott tárgyalásokat a vállalat, vállalkozás piaci helyzetének feltárása, elemzése alapján. Megköti a hosszú lejáratú, esetleg éves szerződéseket a logisztikai rendszer működtetése szempontjából fontos bel- és külföldi fuvarozókkal, partner szállítmányozókkal vagy egyéb vállalkozókkal, pl. raktárházakkal, rakodási vállalkozókkal, biztosítókkal, vámügynökökkel, illetve javaslatokat tesz a vállalatvezetés számára ezek megkötésére. Folyamatos, jó kapcsolatokat alakít ki és tart fenn a potenciális megbízókkal: bel- és külföldi kereskedőkkel és a partner szállítmányozó vállalatokkal. Szakszerűen megvizsgálja a beérkező megbízásokat teljesíthetőség szempontjából, ha nem megfelelőek, szaktanáccsal segít a megbízóknak átdolgozásukban. Javaslatot tud adni megbízóinak a legmegfelelőbb paritás, fuvareszköz típus, útvonal, csomagolási mód, biztosítási módozat, és egyéb, fuvarozással, szállítmányozáslogisztikával összefüggő feltétel kiválasztásához. Teljesíthető megbízás esetén gazdasági kalkulációira támaszkodva kiválasztja a legalkalmasabb fuvarozási módot, eszközt és az egyéb logisztikai feltételeket, valamint a lebonyolításhoz legalkalmasabb fuvarozót vagy partner szállítmányozót, illetve egyéb vállalkozót. Megköti a nemzetközi fuvarozáshoz, partner szállítmányozó bekapcsolásához vagy egyéb logisztikai szolgáltatás megszerzéséhez szükséges szerződéseket, és kiállítja a megfelelő okmányokat. Folyamatosan nyomon követi a szerződések teljesítését, és szükség esetén megbízója érdekében beavatkozik azok menetébe. Elszámol megbízóival és a bekapcsolt vállalkozókkal szerződései, megállapodásai alapján. Az egyes ügyletek rendszerszemléletű gazdaságossági vizsgálata alapján megteszi a szükséges intézkedéseket. III. A szakképesítés szakmai követelményei

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes